**Βιβλίο 3. Κεφάλαιο 81.**

Οι Πελοποννήσιοι λοιπόν τη νύχτα αμέσως με ταχύτητα ταξίδευαν προς την πατρίδα τους κοντά στη στεριά. Και αφού μετέφεραν τα πλοία πάνω από τον ισθμό των Λευκαδίων, για να μη γίνουν αντιληπτοί πλέοντας από γύρω, αποσύρονται. Όταν οι Κερκυραίοι αντιλήφθηκαν ότι τα αθηναϊκά πλοία πλησιάζουν και ότι τα εχθρικά έχουν φύγει, αφού πήραν τους Μεσσηνίους που πριν ήταν έξω τους έφεραν στην πόλη, και αφού διέταξαν τα πλοία, τα οποία επάνδρωσαν στον Υλλαϊκό λιμένα, να πλεύσουν γύρω, όση ώρα περιφέρονταν, εάν έπιαναν κάποιον από τους εχθρούς, τον σκότωναν. Και από τα πλοία όσους έπεισαν να επιβιβαστούν, αφού τους αποβίβαζαν, τους σκότωναν, και μόλις έφτασαν στο Ήραιο περίπου πενήντα άντρες τους έπεισαν να δικαστούν και τους καταδίκασαν όλους σε θάνατο. Οι περισσότεροι από τους ικέτες, όσοι δεν πείστηκαν (να δικαστούν), μόλις είδαν όσα γίνονταν, σκότωναν ο ένας τον άλλο εκεί στο ιερό, και μερικοί απαγχονίζονταν από τα δέντρα, και άλλοι όπως ο καθένας μπορούσε τερμάτιζαν τη ζωή τους. Και τις επτά ημέρες από τότε που ο Ευρυμέδοντας είχε φτάσει με τα εξήντα πλοία και παρέμεινε, οι Κερκυραίοι σκότωναν όσους θεωρούσαν ότι είναι εχθροί, κατηγορώντας όσους προσπαθούσαν να καταλύσουν το δημοκρατικό πολίτευμα, και μερικοί σκοτώθηκαν και εξαιτίας προσωπικής έχθρας, και άλλοι από τους οφειλέτες τους για χρήματα που τους χρωστούσαν. Και διαπράχθηκαν κάθε είδους φόνοι, και τίποτα δεν παραλείφθηκε που να μην έγινε, από όσα συνηθίζεται να γίνονται σε τέτοιες περιστάσεις, και ακόμα περισσότερα. Γιατί και πατέρας σκότωνε το παιδί του και από τα ιερά απομακρύνονταν και κοντά σε αυτά σκοτώνονταν, και μερικοί αφού χτίστηκαν μέσα στο ιερό του Διονύσου πέθαναν.

**Ερωτήσεις:**

**Νοηματικές:**

1. Οι δημοκρατικοί Κερκυραίοι σε αυτό το κεφάλαιο βρίσκονται σε εξαιρετικά πλεονεκτική θέση σε σχέση με τους ολιγαρχικούς. Να αιτιολογήσετε με στοιχεία από το κείμενο αυτή την άποψη.
2. Πώς αντιδρούν οι ολιγαρχικοί Κερκυραίοι όταν συνειδητοποιούν την κατάσταση στην οποία έχουν περιέλθει και πώς εκμεταλλεύονται την υπεροχή τους οι Αθηναίοι.
3. Να κρίνετε τους δημοκρατικούς Κερκυραίους από τις πράξεις τους αναλογιζόμενοι και το γεγονός ότι πρόκειται για ανθρώπους που υποστηρίζουν τα δημοκρατικά ιδεώδη. Τι συναισθήματα σας δημιουργεί η συμπεριφορά τους;

**Γραμματικές – Συντακτικές:**

1. Να κλίνετε τα ονόματα: τῆς νυκτὸς, τὴν πόλιν, τὸν λιμένα, ἄνδρας, πατὴρ, παῖδα.
2. ἀποκομίζονται: Να σχηματίσετε τον Παρακείμενο και τον Υπερσυντέλικο στη φωνή που βρίσκεται το ρήμα. Να κάνετε εγκλιτική αντικατάσταση στο β΄πληθυντικό του Παρακειμένου.
3. ἔπεισαν: Να κάνετε χρονική και εγκλιτική αντικατάσταση και στις δύο φωνές.

**Ετυμολογικές:**

**Από τα Κεφάλαια 80 -81**

1. Να συμπληρωθούν τα κενά με ουσιαστικά παράγωγα, απλά ή σύνθετα, από το ρήμα στέλλω

α. Έχει αναλάβει μια επικίνδυνη …………………………………..

β. Η ζέστη είναι η αιτία της …………………………………….. των σιδηροδρομικών ραγών.

γ. Διάβασα την …………………………. και συγκινήθηκα πολύ.

δ. Στάθηκε αδύνατη η ……………………………….. της πυρκαγιάς λόγω των εύφλεκτων υλικών που υπήρχαν στο εργοστάσιο.

ε. Το οικονομικό επιτελείο της κυβέρνησης αποφάσισε την …………………………… των δαπανών για τη δημόσια διοίκηση

στ. Η πτώση της θερμοκρασίας προκαλεί …………………………….. των μετάλλων.

ζ. Κατά την ………………………………. της σημαίας η φιλαρμονική του δήμου έπαιζε τον Εθνικό Ύμνο.

1. Να ενώσετε τα ρήματα της στήλης Α με τα συνώνυμά τους στη στήλη Β.

Α Β

κομίζω δαπανῶμαι

αἰσθάνομαι ἐντέλλομαι

οἴχομαι φέρω

κελεύω ἀπέρχομαι

ἀποκτείνω φαίνομαι

ὁρῶ φονεύω

ἀναλίσκομαι θεῶμαι

δοκῶ ἐννοῶ

1. Να συνδυάσετε τις λέξεις της στήλης Α με τις ετυμολογικά συγγενείς τους στη στήλη Β

Α Β

άγονος ὑπερενεγκόντες

απερίσπαστος ἐσβῆναι

φονιάς γίγνεσθαι

δοκιμή ἀνηλοῦντο

συμβιβασμός ἀπεσπῶντο

διαβάτης ὀφθῶσιν

διένεξη ἐφόνευον

διάγνωση δοκοῦντας

οπτικός κατέγνωσαν

παρανάλωμα ἐκβιβάζοντες

1. Να συμπληρωθούν τα κενά με σύνθετα νεοελληνικά ρήματα παράγωγα του ρήματος βιβάζω.

α. Παρά την προσπάθεια που κατέβαλε δεν κατάφερε να ………………………….. στην επόμενη τάξη.

β. Μετά από πολλά χρόνια παραμονής στην Α΄ κατηγορία ο Απόλλωνας ……………………………. στη Β΄ Εθνική.

γ. Δεν μπόρεσε να ………………………………….. τις αντικρουόμενες πλευρές.

δ. Όσοι δεν είχαν εισιτήριο ……………………………… από το πλοίο.

ε. «Να μην ………………………………. κανείς ακόμη στο λεωφορείο», είπε ο οδηγός με επιτακτικό ύφος.

στ. Ο πατέρας μας βιάστηκε να μας ……………………………………… την περιουσία του λόγω του ευνοϊκού φορολογικού νόμου.

Σε παρακαλώ πολύ να ………………………………. το αίτημά μου στον Διευθυντή σου.

1. Να βρείτε στο κεφ. 80 λέξεις ετυμολογικά συγγενείς με τις παρακάτω νεοελληνικές: δημοτικός, πλους, ναυτικός, εισιτήριο, απόβαση, δοκάρι, απόσταση, συστολή.
2. Να βρείτε στο κεφ. 81 λέξεις ετυμολογικά συγγενείς με τις παρακάτω νεοελληνικές: ανακομιδή, γεωλόγος, όραση, συναισθησία, επανάληψη, κελευστής, πλήρωμα, πειθώ, απόγνωση, διαφθορά, δυναμικός, δόξα, κατάλυμα, διένεξη, κατάστημα, γονικός, απόσπαση, κατοικία.